CELEX: 32011R0772
Language: lv
Date: 2011-08-02 00:00:00
Title: Komisijas Īstenošanas regula (ES) Nr. 772/2011 ( 2011. gada 2. augusts ) par atsevišķu preču klasifikāciju kombinētajā nomenklatūrā

4.8.2011   
            
            
               LV
            
            
               Eiropas Savienības Oficiālais Vēstnesis
            
            
               L 201/1
            
         KOMISIJAS ĪSTENOŠANAS REGULA (ES) Nr. 772/2011
   (2011. gada 2. augusts)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, ir jāparedz pasākumi attiecībā uz šās regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Lai piemērotu tarifus vai citus pasākumus, kas saistīti ar preču tirdzniecību, šie noteikumi attiecas arī uz jebkuru citu nomenklatūru, kura pilnībā vai daļēji balstās uz to vai pievieno tai kādas papildu apakšnodaļas un ir izveidota ar īpašiem Savienības noteikumiem.
            
         
               (3)
            
            
               Šās regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem jāklasificē saskaņā ar KN kodu, kas norādīts minētās tabulas 2. ailē, atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi paredzēt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šās regulas noteikumiem, šās izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Preces, kas aprakstītas pielikuma tabulas 1. ailē, kombinētajā nomenklatūrā klasificē ar KN kodu, kas norādīts tabulas 2. ailē.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šās regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 2. augustā
      
         
            Komisijas un tās priekšsēdētāja vārdā –
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  No metāla un plastmasas izgatavots izstrādājums, kas paredzēts bērnu autosēdekļa nostiprināšanai mehāniskajā transportlīdzeklī (t.s. “bērnu autosēdekļa pamatne”).
                  Tam ir izbīdāms balsts un sarkanu/zaļu indikatoru sistēma, kas norāda, piemēram, vai izstrādājums vai sēdeklis ir nostiprināts pareizi.
                  Tas paredzēts pagaidu stiprināšanai pie enkurpunktiem, kas ir ietaises, kuras parasti ir neizjaucamā veidā sastiprinātas ar automobiļa virsbūvi transportlīdzekļa sēdekļa aizmugurē.
                  Izstrādājums ļauj tajā nofiksēt un no tā noņemt dažādu modeļu bērnu autosēdekļus.
                  
                      (1) Sk. attēlu.
               
               
                  9401 90 80
               
               
                  Klasifikāciju nosaka pēc 1. un 6. vispārīgā kombinētās nomenklatūras interpretācijas noteikuma un KN kodu 9401, 9401 90 un 9401 90 80 apraksta.
                  Klasifikācija pozīcijā 8708 nav iespējama, jo izstrādājums netiek nenoņemamā veidā piestiprināts mehāniskā transportlīdzekļa virsbūvei, un tāpēc nav uzskatāms par mehāniskā transportlīdzekļa virsbūves piederumu.
                  Kad uz “bērnu autosēdekļa pamatnes” ir nostiprināts bērnu autosēdeklis, visai konstrukcijai kopā ir pilnībā nokomplektēta bērnu autosēdekļa raksturīgās pazīmes un funkcionalitāte. Tāpēc izstrādājums uzskatāms par bērnu autosēdekļa daļu. Tāpēc izstrādājums klasificējams ar KN kodu 9401 90 80 kā sēdekļa daļa.
               
            
         
      
         (1)  Attēls pievienots tikai informācijai.